CELEX: 62004TJ0161
Πρόσβαση στα έγγραφα
Κανονισμός (ΕΚ) 1049/2001
Πίνακας επιτυχόντων γενικού διαγωνισμού και ατομικές αποφάσεις διορισμού υπαλλήλων
Άρνηση πρόσβασης
Εξαίρεση σχετική με την προστασία της ιδιωτικής ζωής και της ακεραιότητας του ατόμου
Προστασία των δεδομένων προσωπικού χαρακτήρα
Κανονισμός (ΕΚ) 45/2001

Αίτημα ακυρώσεως της αποφάσεως της Επιτροπής, της 10ης Φεβρουαρίου 2004, με την οποία απορρίφθηκε η αίτηση του προσφεύγοντος
περί προσβάσεως στον πίνακα επιτυχόντων του γενικού διαγωνισμού Α7/Α6 COM/Α/637 και στις ατομικές αποφάσεις διορισμού υπαλλήλων
στον βαθμό Α6 από τις 5 Οκτωβρίου 1995.
Διατακτικό
Το Γενικό Δικαστήριο αποφασίζει:
1)
Ακυρώνει την απόφαση της Επιτροπής των Ευρωπαϊκών Κοινοτήτων της 10ης Φεβρουαρίου 2004, με την οποία δεν επετράπη στον Gregorio
Valero Jordana η πρόσβαση στον πίνακα επιτυχόντων του γενικού διαγωνισμού Α7/Α6 COM/A/637, καθώς και στις ατομικές αποφάσεις
διορισμού υπαλλήλων στον βαθμό Α6 από τις 5 Οκτωβρίου 1995.
2)
Η Επιτροπή φέρει, εκτός από τα δικά της δικαστικά έξοδα, και τα έξοδα στα οποία υποβλήθηκε ο G. Valero Jordana.
3)
Το Βασίλειο της Σουηδίας φέρει τα δικαστικά του έξοδα.
4)
Ο Ευρωπαίος Επόπτης Προστασίας Δεδομένων (CEPD) φέρει τα δικαστικά του έξοδα.
5)
Το Βασίλειο της Δανίας διαγράφεται ως παρεμβαίνον από την υπόθεση T‑161/04.
6)
Το Βασίλειο της Δανίας φέρει τα δικαστικά του έξοδα.
7)
Ο G. Valero Jordana, η Επιτροπή, το Βασίλειο της Σουηδίας και ο CEPD φέρουν έκαστος τα δικαστικά του έξοδα σχετικά με την
παρέμβαση του Βασιλείου της Δανίας.